[{"text_idx": "#000000", "text": "Cynnydd mawr yng ngwariant ar ymgynghorwyr meddygol"}, {"text_idx": "#000001", "text": "Mae gwariant ar daliadau ymgynghorwyr meddygol am weithio oriau ychwanegol yn ysbytai Cymru wedi cynyddu 61% yn y tair blynedd diwethaf."}, {"text_idx": "#000002", "text": "Aeth cyfanswm y bil yng Nghymru o ychydig dros \u00a35m yn 2013-14 i dros \u00a38m yn 2015-16, gan asesu saith o wyth bwrdd iechyd Cymru."}, {"text_idx": "#000003", "text": "Daeth y wybodaeth i law y BBC yn dilyn cais rhyddid gwybodaeth i fyrddau iechyd ledled Prydain."}, {"text_idx": "#000004", "text": "Dywedodd Llywodraeth Cymru ei fod yn gweithio ar recriwtio mwy o ymgynghorwyr a mynd i'r afael a\u0302 phrinder staff arbenigol."}, {"text_idx": "#000005", "text": "Mae'r ffigyrau'n dangos bod Bwrdd Iechyd Hywel Dda wedi treblu'r hyn maen nhw'n ei dalu i ymgynghorwyr meddygol am weithio dros eu horiau."}, {"text_idx": "#000006", "text": "Aeth eu bil o \u00a3266,426 yn 2013-14 i \u00a3806,354 erbyn diwedd y flwyddyn ariannol ddiwethaf."}, {"text_idx": "#000008", "text": "Yn o\u0302l llefarydd ar ran Bwrdd Iechyd Aneurin Bevan, mae'r cynnydd yn adlewyrchu'r mesurau y mae'n ei gymryd i wella gofal ac amseroedd aros."}, {"text_idx": "#000009", "text": "Dywedodd bwrdd iechyd Abertawe Bro Morgannwg ei fod hefyd wedi gweld cynnydd mewn galw, a'i fod yn gweithio'n agos gyda Llywodraeth Cymru i leihau'r angen am wariant i bobl am weithio oriau ychwanegol."}, {"text_idx": "#000012", "text": "Fe wnaeth Bwrdd Iechyd Powys leihau ei fil 28% yn yr un cyfnod, o ychydig dros \u00a3500,000 i \u00a3360,000."}, {"text_idx": "#000014", "text": "Mae penderfyniadau am wariant ar iechyd yng Nghymru yn fater sydd wedi'i ddatganoli."}, {"text_idx": "#000015", "text": "Wrth ymateb i'r ffigyrau, dywedodd llefarydd ar ran Llywodraeth Cymru: \"Mae'r galw am wasanaethau GIG Cymru yn parhau i dyfu."}, {"text_idx": "#000016", "text": "\"I fynd i'r afael a\u0302'r heriau y mae hyn yn ei gyflwyno, mae byrddau iechyd wedi bod yn gweithio'n galed i recriwtio mwy o staff, gan gynnwys ymgynghorwyr meddygol.\""}, {"text_idx": "#000017", "text": "Yn o\u0302l y llywodraeth mae nifer yr ymgynghorwyr sy'n gweithio yn y Gwasanaeth Iechyd yng Nghymru wedi cynyddu 41% ers 2005."}, {"text_idx": "#000019", "text": "\"Mae'r gwariant sy'n cael ei adrodd gan fyrddau iechyd lleol ar daliadau i ymgynghorwyr meddygol am weithio oriau ychwanegol yn cynrychioli ychydig dros 0.1% o gyfanswm eu gwariant.\""}, {"text_idx": "#000035", "text": "Cysylltwch a\u0302 niTabledi a ffonau symudolHefyd yn Gymraeg"}]